b'\n_START_ARTICLE_\nBelgi\n_START_PARAGRAPH_\nBelgi je skupno ime za plemena, ki so poseljevala severno Galijo med Renom in Seno. Ta plemena so bila deloma keltskega, deloma pa germanskega rodu. Prvi\xc4\x8d so Belgi omenjeni v 1. stoletju pr. n. \xc5\xa1t., v \xc4\x8dasu med 75 in 50 pr. n. \xc5\xa1t. pa se je del teh plemen izselil v dana\xc5\xa1njo Anglijo, kjer so se ustalili in ustanovili nekatera \xc5\xa1e danes pomembna mesta.'